Søndag aften mødte AaB's superligamandskab Brøndby på hjemmebane, og kampen endte 2-1 til AaB.

Det kan godt være, at det har været en trist sæson for AaB, der indtil i dag ikke har vundet i årets liga. Men søndag aften vendte det. Her vandt AaB 2-1 over Brøndby IF. Ifølge TV2 Nords reporter Mogens Jørgensen var der en kanon stemning på Aalborg Portland Park, da kampen gik i gang. Næsten 1000 Brøndby-fans var taget med til det nordjyske, og der var på forhånd solgt næsten 11.000 billetter, så der var lagt op til et fodboldbrag. Og det var et tændt AaB-hold, der straks satte dagsordenen. Scorer til 1-0 Inden uret havde rundet ét minut, havde Allan Sousa ramt stolpen med et kanon huk fra en spids vinkel. Samme Sousa var ifølge TV2 Nords reporter Mogens Jørgensen i rigtig spillehumør, og Sousa virkede nærmest overtændt. Derfor lå det i luften, at han ville lykkes med noget, og det skete efter 10 minutter, da han scorede til 1-0. En foræring fra en Brøndby-spiller - pludselig var Sousa alene med Brøndbys målmand, og efter et lille vip foden brød jublen løs hos det hårdtprøvede hjemmepublikum. Det var også en forløsning for nyindkøbte Allan Sousa, der fik scoret sit andet mål for hans nye klub. Endte alligevel med sejr til AaB Anden halvleg begyndte stille og roligt, men efter bare få minutter bliver det første gule kort givet, og det næste fulgte med, kort efter at Brøndby udlignede. Det var AaB's Mathias Ross, der fik det første gule kort. For det skete 58 minutter inde i kampen. Her scorede Mathias Kvistgaarden, og der stod nu 1-1 mellem de to hold, der mødtes på det nordjyske græs. Efter få minutter gik endnu et gult kort til AaB, og denne gang var det Anosike Ementa, der fik det. Ifølge TV2 Nords reporter Mogens Jørgensen så det rigtig godt ud for AaB i første halvleg, og han ville have gættet på, at sejren ville gå til det nordjyske hold. Men i anden halvleg tvivlede han mere på, at det endte med en nordjysk sejr. Men med bare kort tid tilbage scorede AaB til 2-1. Det var Mathias Ross, der headede hjørnesparket i nettet. Og dermed fik AaB sin første sejr i årets liga. Truppen på i alt 20 spillere så sådan ud ved dagens kamp: Josip Posavec, Kristoffer Pallesen, Jakob Ahlmann, Mathias Ross, Daniel Granli, Pedro Ferreira, Allan Sousa, Iver Fossum, Milan Makaric, Lucas Andersen, Malthe Højholt, Kasper Kusk, Louka Prip, Anosike Ementa, Lars Kramer, Theo Sander, Andreas Poulsen, Anders Noshe, Kilian Ludewig og Oliver Ross.